**Garliava** (Helifaili info leedu i) on linn Leedus Kaunase maakonnas Kaunase rajoonis. Garliava on Kaunase eeslinn, mis asub kesklinnast 10 km edelas, merepinnast 97 meetri kõrgusel. Linna vana saksakeelne nimi oli *Goddlau*.

Linna tähtsamad tööstusettevõtted on põllumajandustehnika remondi ettevõte AB „Gamega" ja tee-ehitusettevõte UAB „Kamesta". Linnas on raamatukogu ja kultuurikeskus. Haridust annavad gümnaasium, keskkool, põhikool ja laste muusikakool. Vaatamisväärsusteks on koduloomuuseum, aastal 1870 valminud luteri kirik ja aastal 1809 valminud katoliku kirik.

Ajalugu
-------

Garliava asutati 1809. aastal. Selle rajas Józef Godlewski, kes lasi Kaunasest Marijampolė kaudu Varssavisse mineva uue postimaantee äärde ehitada kiriku. Kiriku juurde tekkis tänavküla. Aastal 1826 sai sellest kohaliku katoliiklaste kogukonna kihelkonnakirik.

Garliava kujunes kiiresti aleviks, kuhu rajasid oma sünagoogi ka juudid. Aastal 1812 külastas asulat ka Napoleon I. Asula on saanud nime oma rajaja järgi, algselt olid selle kohta leedu keeles kasutusel nimekujud **Godleva** ja **Godlevas**. Alevi elanikud osalesid jaanuariülestõusus. Tsaari ajal oli alevi venekeelne nimekuju Годлево. Kuna piirkonnas oli palju luterlasi, siis ehitas Józef Godlewski aastal 1870 ka neile oma kiriku.

XX sajandi alguseks oli leedukeelses nimekujus d-täht muutunud r-iks, asula kohta olid kasutusel nimekujud **Gorliava** ja **Garleva**. Tänapäevane nimekuju võeti kasutusele aastal 1925.

Aastal 1908 avati alevis kino, esimene Leedus, mis ei asunud mõnes linnas. Aastal 1923 olid 60% alevi elanikest juudid, leedulasi oli 30%. Sõdadevahelisel ajal oli Kaunase ja Garliava vaheline teelõik kõige intensiivsema liiklusega tee toonastel Leedu aladel. 28. augustil 1941 hukkasid Saksa okupatsiooniväed alevis elanud juudid.

Teise maailmasõja järel tegutsesid alevi ümbruskonnas Leedu metsavennad. Aastal 1958 sai Garliava linnaõigused. Aastal 1988 moodustati linnas Sąjūdise grupp, linna elanikud osalesid laulvas revolutsioonis.

Elanikkond
----------

|  |  |
| --- | --- |
| * 600 (1827)
* 1125 (1881)
* 936 (1923)
* 2499 (1959)
* 5821 (1970)
* 8700 (1977)
 | * 9418 (1979)
* 11 000 (1985)
* 12 420 (1989)
* 13 222 (2001)
* 11 264 (2011)
* 10 866 (2013)
 |

2011. aasta rahvaloenduse andmetel oli Garliava elanikest leedulasi 98,11%, venelasi 0,87%, valgevenelasi 0,12% ja poolakaid 0,11%.

* Garliava katoliku kirikGarliava katoliku kirik
* Garliava luteri kirikGarliava luteri kirik
* GümnaasiumGümnaasium
* KeskkoolKeskkool

Tuntud elanikke
---------------

* Juozas Gabrys-Paršaitis – Leedu diplomaat
* Antanina Mackevičiūtė – Leedu näitleja

Viited
------

1. ↑  Resident population by city / town at the beginning of the year, vaadatud 12.02.2023.
2. ↑  "Arhiivikoopia". Originaali arhiivikoopia seisuga 1. august 2015. Vaadatud 25. augustil 2016.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

* Garliava Poola geograafilises sõnastikus
* Linn portaalis vietoves.Lt

|  |  |
| --- | --- |
|  | Pildid, videod ja helifailid Commonsis: **Garliava** |

| * v
* r
Kaunase rajooni haldusjaotus |
| --- |
| 
Akademija vald **·**  Alšėnai vald **·**  Babtai vald **·**  Batniava vald **·**  Čekiškė vald **·**  Domeikava vald **·**  Ežerėlise linn **·**  Garliava maavald **·**  Garliava linn **·**  Kačerginė vald **·**  Karmėlava vald **·**  Kulautuva vald **·**  Lapėse vald **·**  Linksmakalnise vald **·**  Neveronysi vald **·**  Raudondvarise vald **·**  Ringaudai vald **·**  Rokai vald **·**  Samylai vald **·**  Zapyškise vald **·**  Taurakiemise vald **·**  Užliedžiai vald **·**  Vandžiogala vald **·**  Vilkija maavald **·**  Vilkija linn |